XIII Ptolemey Teos Filopator
XIII Ptolemey Teos Filopator — e.ə. 51–47-ci illərdə Misir fironu. O, XII Ptolemeyin oğludur və öz bacısı VII Kleopatra ilə evlənmişdir. XIII Ptolemey Roma imperiyasında rəğbət əldə etmək üçün e.ə. 48-ci ildə Sezarın rəqibi Qney Pompeyi öldürtmüşdür, lakin buna baxmayaraq sonradan Sezara qarşı vuruşmuş və e.ə. 47-ci ildə Nil döyüşündə həlak olmuşdur. Onun yerinə qardaşı XIV Ptolemey (e.ə. 59–44-cü illər) keçmişdir.